VirtualBox

Oracle VM VirtualBox (tidligere Sun VirtualBox, Sun xVM VirtualBox og Innotek VirtualBox ) er en hypervisor for X86-maskiner fra Oracle Corporation. Det har fri og åpen kildekode. Det ble først utviklet av tyske Innotek GmbH, og senere kjøpt opp av Sun Microsystems i 2008 som igjen ble kjøpt opp av Oracle i 2010.

VirtualBox kan installeres på en rekke vertsoperativsystemer, inkludert Linux, OS X, Windows, Solaris og OpenSolaris. Det finnes også porter til FreeBSD og Genode.

Den støtter etablering og styring av virtuelle gjestemaskiner som kjører versjoner og avledninger av Windows, Linux, BSD, OS/2, Solaris (operativsystem), Haiku, OSx86 og andre, og begrenset virtualisering av OS X-gjestesystemer på Apple-maskinvare.

 Bildefiler 
Per 2021 støtter VirtualBox flere formater:5.2. Disk Image Files (VDI, VMDK, VHD, HDD)

 VDI støttes av VirtualBox, og er VirtualBox sitt eget format. Andre virtualiseringsprogramvarer støtter vanligvis ikke VDI, men det finnes flere verktøy for å konvertere VDI til andre formater (for eksempel gemi-img convert).
 VMDK er utviklet av VMware, men støttes av VirtualBox og mange andre virtualiseringsprogramvarer.
 VHD er Microsoft Virtual PC sitt format, men støttes av VirtualBox. Med Windows Server 2012 ble VHDX introdusert som en oppfølger til VHD, men VirtualBox støtter ikke VHDX.
 HDD er Parallels sitt format. VirtualBox støtter versjon 2 av HDD-formatet, men ikke 3 og 4 grunnet mangel på dokumentasjon. Filer med versjon 3 og 4 kan imidlertid konverteres til versjon 2 med verktøy fra Parallels.

 Referanser 

 Eksterne lenker 



Kategori:Fri kryssplattform programvare
Kategori:Virtualisering